***Հաստատված է***

***«ՕՐԵՆՍԴՐՈՒԹՅԱՆ ԶԱՐԳԱՑՄԱՆ ԵՎ ԻՐԱՎԱԿԱՆ ՀԵՏԱԶՈՏՈՒԹՅՈՒՆՆԵՐԻ ԿԵՆՏՐՈՆ»***

***հիմնադրամի հոգաբարձուների խորհրդի***

**2016 թվականի հոկտեմբերի 21-ի N 6-Լ որոշմամբ**

**ՆԿԱՐԱԳԻՐ**

**ՄԱՍՆԱՎՈՐ ԻՐԱՎՈՒՆՔԻ ՈԼՈՐՏԻ ՓՈՐՁԱԳԵՏԻ ԱՇԽԱՏԱՏԵՂԻ**

1. **ԱՇԽԱՏԱՏԵՂԻ ԸՆԴՀԱՆՈՒՐ ԲՆՈՒԹԱԳԻՐ**

|  |  |
| --- | --- |
| **Գործատուի անվանում** | «Օրենսդրության զարգացման և իրավական հետազոտությունների կենտրոն» հիմնադրամ (այսուհետ` Հիմնադրամ) |
| **Պաշտոն** | Մասնավոր իրավունքի ոլորտի փորձագետ |
| **Աշխատանքի ընդունող և աշխատանքից ազատող մարմին** | Հիմնադրամի տնօրեն |
| **Ղեկավար** | Անմիջականորեն ենթակա և հաշվետու է Հիմնադրամի տնօրենին |
| **Ենթակա** | Ենթականեր չունի |

1. **ՊԱՀԱՆՋՆԵՐ ԱՇԽԱՏՈՂԻ ՆԿԱՏՄԱՄԲ**

|  |  |
| --- | --- |
| **Կրթություն** | «Իրավագիտություն» մասնագիտությամբ բարձրագույն կրթություն«Իրավագիտություն» մասնագիտությամբ գիտական աստիճանի առկայությունը ցանկալի է |
| **Աշխատանքային փորձ** | 1. իրավաբանական գիտությունների թեկնածուի գիտական աստիճան և 1 տարվա մասնագիտական ստաժ, որից առնվազն 6 ամիսը պետք է կապված լինի իրավաստեղծ գործունեության հետ, կամ
2. ասպիրանտի, հայցորդի կարգավիճակ և 2 տարվա մասնագիտական ստաժ, որից առնվազն մեկ տարին պետք է կապված լինի իրավաստեղծ գործունեության հետ, կամ
3. 3 տարվա մասնագիտական ստաժ, որից առնվազն մեկ տարին պետք է կապված լինի իրավաստեղծ գործունեության հետ\*:

\*Մասնագիտական ստաժում հաշվառվում է միայն վերջին 4 տարիների ընթացքում աշխատած ժամանակահատվածը: |
| **Մասնագիտացում** | Քաղաքացիաիրավական\*\* Մասնագիտացումը հավաստվում է դիպլոմներով, վկայագրերով, ԲՈՒՀ-ի կամ ԲՈՀ-ի տեղեկանքով և (կամ) աշխատանքային գործունեության բնույթի վերաբերյալ փաստաթղթերով  |
| **Այլ գիտելիքներ** | Հիմնադրամի գործունեությանը առնչվող իրավական ակտերի պատշաճ իմացություն |
| **Լեզուների իմացություն** | 1. Հայերեն (գերազանց), 2. Ռուսերեն (լավ), 3. Անգլերեն, ֆրանսերեն կամ գերմաներեն (լավ): |
| **Համակարգչային****գիտելիքներ** | MS Office  |
| **Առավել անհրաժեշտ** **անձնային հատկանիշներ** | * Ստեղծագործական հմտություններ,
* Աշխատանքային գործառույթների արդյունքների բարձրորակություն,
* Կարգապահության և պատասխանատվության բարձր զգացում,
* Բծախնդրություն,
* Ինքնակատարելագործման ձգտում:
 |
| **Այլ հմտություններ** | Ուժեղ ներքին և արտաքին հաղորդակցման հմտություններ |

1. **ԱՇԽԱՏԱՆՔԱՅԻՆ ԳՈՐԾԱՌՈՒՅԹՆԵՐ**

|  |  |
| --- | --- |
| 3.1 | Հայաստանի Հանրապետության արդարադատության նախարարության, Հայաստանի Հանրապետության շահագրգիռ հանրապետական գործադիր մարմինների հետ համատեղ հիմնադրամի կանոնադրական խնդիրներին վերաբերող ծրագրերի նախապատրաստումը և իրականացումը, |
| 3.2 | Հիմնադրամի ծրագրերի իրականացմանը մասնակցող կազմակերպությունների գործունեության զարգացմանն ուղղված նյութական կամ խորհրդատվական աջակցությունը, |
| 3.3 | Հայաստանի Հանրապետության կարգավորիչ (իրավական կարգավորման) քաղաքականության մշակմանը, կարգավորիչ կառավարման ներդրմանը և զարգացմանն աջակցելը, |
| 3.4 | ծավալուն հասարակական հարաբերությունների կարգավորման նոր մոտեցումներ նախատեսող կամ առավել կարևորություն ունեցող օրենսդրության զարգացման հայեցակարգերի մշակման աշխատանքների իրականացումը, |
| 3.5 | իրավական ակտերի մշակման տարեկան ծրագրերի կազմումը, |
| 3.6 | օրենսդրության մշակման ու զարգացման միջազգային կազմակերպությունների և իրավաստեղծ մարմինների կողմից մշակված մեթոդական ուղեցույցների ուսումնասիրման ու փորձի փոխանակման հիման վրա իրավական ակտերի նախագծերի մշակման գործընթացի մեթոդական կազմակերպումը և իրականացումը, այդ թվում՝ իրավական ակտերի նախագծման կազմման մեթոդական ցուցումների մշակումն ու զարգացումը, |
| 3.7 | իրավական ակտերի նախագծերի մշակման դեպքում դրանց հայեցակարգերի նախապատրաստումը, |
| 3.8 | Հայաստանի Հանրապետության գործող օրենսդրության վերլուծությունը, |
| 3.9 | Հայաստանի Հանրապետության օրենսդրության զարգացման վերաբերյալ առաջարկությունների մշակումը և տվյալ բնագավառի համար պատասխանատու մարմիններին ներկայացնելը, |
| 3.10 | օրենսդրություն մշակելու կարողությունների ընդլայնված վերապատրաստումների իրականացումը, |
| 3.11 | իրավական ակտերի մեկնաբանությունների մշակումը, |
| 3.12 | իրավահամեմատական վերլուծությունների իրականացումը և դրանց վերաբերյալ նյութերի ու տեղեկանքների հրապարակումը, |
| 3.13 | նորարարական իրավական նախաձեռնությունների, վերլուծությունների իրականացումն ու արդի իրավունքի զարգացումը, |
| 3.14 | օրենքով պետական այլ մարմիններին չվերապահված ոլորտներում Հիմնադրամի կողմից կազմված իրավական ակտերի ոչ պարտադիր կարգավորման ազդեցության գնահատման իրականացումը, |
| 3.15 | հոգաբարձուների խորհրդի կողմից Հիմնադրամին հանձնարարված ոլորտներում նորմատիվ իրավական ակտերի կիրարկման մշտադիտարկման իրականացումը, |
| 3.16 | հոգաբարձուների խորհրդի կողմից Հիմնադրամին հանձնարարված ոլորտներում Հայաստանի Հանրապետության կողմից վավերացված միջազգային պայմանագրերում ամրագրված պարտավորությունների իրականացման համար բավարար իրավական դաշտի մշակումը, |
| 3.17 | հոգաբարձուների խորհրդի կողմից Հիմնադրամին հանձնարարված ոլորտներում Հայաստանի Հանրապետությունում գործող նորմատիվ իրավական ակտերի վերանայման արդյունքում դրանց կրճատման, ինչպես նաև հստակեցմանը և պարզեցմանն ուղղված աշխատանքների ու ծրագրերի իրականացումը, |
| 3.18 | տեղական և միջազգային իրավավերլուծական տեղեկատվական շտեմարաններին, բազաներին անդամագրումն ու դրանց հասանելիության ապահովումը՝ հիմնադրամի հետ համագործակցող անձանց ու կառույցներին, |
| 3.19 | հետազոտական, տեղեկատվական, փորձագիտական, վերլուծական և խորհրդատվական աշխատանքների կազմակերպում ու իրականացում, |
| 3.20 | ուսումնամեթոդական նյութերի մշակում և դասընթացների կազմակերպում, |
| 3.21 | գործարարությանն աջակցող ծառայությունների և գործարար ծրագրերի մշակման ծառայությունների մատուցում, |
| 3.22 | Հիմնադրամի մարմինների իրավական ակտերով, որոշումներով և հրամաններով իրեն վերապահված այլ գործառույթների և Հիմնադրամի տնօրենի կողմից տրված այլ հանձնարարականների կատարում |